Andre Mariaganako debozioak

Andre Mariaganako debozioak kristau tradizio jakin batzuetako kideek Jesusen ama den Mariaren pertsonari zuzendutako beneraziozko ohiturak eta praktikak dira. Katolizismoan, luteranismoan, anglokatolizismoan eta ekialdeko ortodoxian egiten dira ohitura eta praktika horiek; baina, oro har, baztertu egiten dira beste izendapen kristau batzuetan.

Deboziozko otoitzak izan daitezke, edo Mariaren bitartez Jainkoari eskaera zehatzak egiteko otoitzak. Kristau talde bakoitzak praktikatutako Mariaren debozioetan forma eta egitura aniztasun nabarmena dago. Andre Mariaganako debozio ortodoxoak ondo zehaztuta daude, eta oso lotuta liturgiarekin; Erromatar Eliza Katolikoko praktikak, berriz, askotarikoak dira. Besteak beste, hainbat eguneko otoitzak dira, hala nola bederatziurrenak; Aita Santuak egindako koroatze kanonikoen ospakizunak; ekialdeko kristautasunean ,ikonoak gurtzea; eta ahots-otoitzik ez dakarten ekintza jainkozaleak, hala nola eskapularioak janztea edo Andre Mariaren lorategi bat mantentzea.

Andre Mariaganako debozioak garrantzitsuak dira tradizio erromatar katolikoarentzat, ekialdeko ortodoxoentzat eta anglikano nahiz luterano batzuentzat; baina protestante gehienek ez dituzte onartzen, uste baitute halako debozioak ez direla sustatzen Biblian. Uste dute debozio horrek arreta desbideratu dezakeela Kristorengandik. Praktikatzaileen arabera, Ama Birjinarekiko debozioa ez da gurtza; izan ere, gurtza Jainkoarentzat soilik da. Bai tradizio katolikoak, bai ortodoxoak, Andre Maria Kristoren menpekotzat jotzen dute; baina, hala ere, beste izaki guztien gainetik ikusten dute Andre Maria. 787an Nizeako Bigarren Kontzilioak hiru mailako hierarkia bat baieztatu zuen: latria, hiperdulia eta dulia (Jainkoari, Andre Mariari eta gero beste santuei dagokiena).

 Erreferentziak 

 Kanpo estekak 

Kategoria:Kristau terminologia
Kategoria:Otoitz kristauak